CELEX: 62012CN0268
Language: hu
Date: 2012-05-30 00:00:00
Title: C-268/12. P. sz. ügy: A Törvényszék (ötödik tanács) T-288/08. sz., Cadila Healthcare Ltd kontra Belső Piaci Harmonizációs Hivatal (védjegyek és formatervezési minták) (OHIM) ügyben 2012. március 15-én hozott ítélete ellen a Cadila Healthcare Ltd által 2012. május 30-án benyújtott fellebbezés

25.8.2012   
            
            
               HU
            
            
               Az Európai Unió Hivatalos Lapja
            
            
               C 258/10
            
         A Törvényszék (ötödik tanács) T-288/08. sz., Cadila Healthcare Ltd kontra Belső Piaci Harmonizációs Hivatal (védjegyek és formatervezési minták) (OHIM) ügyben 2012. március 15-én hozott ítélete ellen a Cadila Healthcare Ltd által 2012. május 30-án benyújtott fellebbezés
   (C-268/12. P. sz. ügy)
   2012/C 258/17
   Az eljárás nyelve: angol
   
      Felek
   
   
      Fellebbező: Cadila Healthcare Ltd (képviselő: S. Malynicz barrister)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM), Novartis AG
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék T-288/08. sz. ügyben 2012. március 15-én hozott ítéletét,
            
         
               —
            
            
               az OHIM-ot és a beavatkozót kötelezze a saját és a fellebbező költségeinek viselésére.
            
         
      Jogalapok és fontosabb érvek
   
   A fellebbező azt állítja, hogy a megtámadott határozatot a következő okokból hatályon kívül kell helyezni:
   
                
            
            
               A Törvényszék megsértette az eljárási szabályzat 113. cikkét azáltal, hogy azt kellett volna megállapítania, hogy az eljárás okafogyottá vált, tekintettel arra a tényre, hogy az ítélethozatal napjáig a korábbi védjegy oltalmát nem újították meg, és a közösségi védjegyrendelet (1) 47. cikkének (3) bekezdése szerinti hat hónapos türelmi idő lejárt.
            
         
                
            
            
               A hangzásbeli hasonlóság kérdését illetően a Törvényszék elferdítette a bizonyítékokat és tévesen értékelte a tényeket, határozata érdemi kérdésekben pontatlanságokat tartalmaz az eléje terjesztett iratok alapján hozott megállapításaiban.
            
         
                
            
            
               A Törvényszék nem vette figyelembe a szakmabelieknek a gyógyszerek értékesítésében való érdekeltségét.
            
         
                
            
            
               A vizuális hasonlóságot illetően a Törvéynszék tévesen alkalmazta saját ítélkezési gyakorlatát azt illetően, hogy a védjegyek elejét tartja általában a legfontosabbnak, és azon védjegyekben, mint a jelen ügy tárgyát képezők is, amelyek viszonylag rövidek, a középső elemek ugyanolyan fontosak, mint a megjelölés elején vagy a végén álló elemek.
            
         
      (1)  A közösségi védjegyről szóló, 2009. február 26-i 207/2009/EK tanácsi rendelet (HL L 78, 1. o.) (kodifikált változat)